b'\n_START_ARTICLE_\nMarta Frogg\n_START_SECTION_\nFamilie\n_START_PARAGRAPH_\nMarta Frogg var datter av murmester Olaus Olsen og Inger Marie Rynning Kristensen, og s\xc3\xb8ster av skuespillerinnen Ragna Wettergreen. Hun ble 25. november 1891 gift i Kristiania\xc2\xa0med senere overrettssakf\xc3\xb8rer Nicolai Frogg. Hun var mor til skuespiller Odd Frogg. I samtiden ble slektsnavnet ofte skrevet Frog.\n_START_SECTION_\nLiv og virke\n_START_PARAGRAPH_\nMarta Frogg debuterte 1. november 1907 ved Fahlstr\xc3\xb8ms Theater i rollen som Anette i Ugifte M\xc3\xb8dre, der hennes s\xc3\xb8ster Ragna Wettergreen spilte rollen som Lucie. _NEWLINE_Hun medvirket i 1911 i Skuespillertourneen. Foruten medvirkning i skuespill, fremf\xc3\xb8rte hun gjerne viser og sanger._NEWLINE_Sesongen 1927-1928 var hun suffl\xc3\xb8se ved Agnes Mowinckels teater Balkongen.'